OpenLLM-France/wikimedia huggingface dataset:
# Un altre cop 17

Un altre cop 17 (títol original en anglès, 17 Again) és una comèdia estatunidenca dirigida per Burr Steers estrenada el 2009.Ha estat doblada al català.

## Argument

Als disset anys, Mike O'Donnell ho tenia tot. Era un jugador de bàsquet que hauria pogut tenir una borsa d'estudi, però ho abandona tot per anar a casar-se i instal·lar-se amb Scarlett, la seva promesa. Ara, Mike té 37 anys. S'ha fet un miserable i desgraciat home de negocis que s'adona que ha comès errors en la seva vida, sobretot aquella d'abandonar la seva carrera prometedora per a Scarlett, de qui s'ha de divorciar. Convençut que si es presentés l'ocasió de tornar vint anys darrere, construiria una vida ben diferent.

## Repartiment

* Zac Efron: Mike O' Donnell (als 17 anys)
* Matthew Perry: Mike O' Donnell (als 37 anys)
* Michelle Trachtenberg: Maggie O' Donnell
* Allison Miller: Scarlet O' Donnell (als 17 anys)
* Thomas Lennon: Ned Freedman (adult)
* Tyler Steelman: Ned Freedman (de jove)
* Sterling Knight: Alex O' Donnell (fill)
* Melora Hardin: Principal Jane Masterson
* Nicole Sullivan: Naomie
* Jim Gaffigan: Entrenador Murphy
* Melissa Ordway: Lauren

## Banda original de la pel·lícula

* « On My Own » - Vincent Vincent and The Villains
* « Can't Say No » - The Helio Sequence
* « L.E.S. Artistes » - Santigold
* « Naive » - The Kooks
* « This is Love » - Toby Lightman
* « You Really Wake Up the Love in Me » - The Duke Spirit
* « The Greatest » - Cat Power
* « Rich Girls » - The Virgins
* « This is for Real » - Motion City Soundtrack
* « Drop » - Ying Yang Twins
* « Cherish » - Kool & The Gang
* « Bust a Move » - Young MC
* « Danger Zone » - Kenny Loggins
* « Fergalicious » - Fergie
* « Underdog » - Spoon

## Rebuda

La pel·lícula va rebre diversos tipus de crítiques, amb un índex d'un 55% al lloc Rotten Tomatoes basat en 141 ressenyes de crítics. "Encara que utilitza una fórmula ben portada, Un altre cop 17 té prou encant per bastir una comèdia d'adolescents inofensiva, amable.
A Metacritic té un resultat de 48 sobre 100 basat en 27 crítiques.

## Referències

* ↑ . Fitxa de la pel·lícula a AlloCiné.
* ↑ esadir.cat. again&Criteri=Pelis Un altre cop 17. esadir.cat.
* ↑ rotten-tomatoes. Un altre cop 17 (en anglès). rotten-tomatoes.
* ↑ Again Reviews, Ratings, Credits, and More (en anglès), 14 d'abril de 2009.

## Enllaços externs

* Un altre cop 17 - Lloc web oficial
# Dragan Mladenović

* Aquest article tracta sobre el jugador de futbol. Vegeu-ne altres significats a «Dragan Mladenović (jugador d'handbol)».
Dragan Mladenović (en serbi: Драган Младеновић) és un futbolista serbi nascut a Kraljevo, el 16 de febrer de 1976, ja retirat. Ocupava la posició de migcampista.
Ha militat a l'Estrella Roja de Belgrad i FK Zemun, entre d'altres, al seu país. També ha militat al Rangers FC, a la Reial Societat i a l'equip coreà de l'Incheon United.
Ha estat internacional amb la selecció de Sèrbia i Montenegro en 17 ocasions, tot marcant un gol.

## Enllaços externs

* Fitxa del jugador Arxivat 2008-03-19 a Wayback Machine.
# Garafía

Garafía és un municipi de l'illa de La Palma, a les illes Canàries. és composta dels nuclis de Santo Domingo, Las Tricias, Juan Adalid, Don Pedro, La Mata, San Antonio del Monte i Franceses. En el seu terme municipal hi ha el Roque de los Muchachos, punt més alt de l'illa amb 2.426 metres.

## Població

| Any | Població | Densitat |
| 1991 | 2.013 | - |
| 1996 | 2.002 | - |
| 2001 | 1.795 | 17.42/km² |
| 2002 | 2.002 | - |
| 2003 | 1.998 | 19.38/km² |
| 2004 | 1.948 | 18.78/km² |
| 2005 | 1.924 | 18.68/km² |
| 2006 | 1.886 | 18.31/km² |
| 2007 | 1.849 | 17.95/km² |
# Giessenlanden

Giessenlanden és un municipi de la província d'Holanda Meridional, al sud dels Països Baixos. L'1 de gener del 2009 tenia 14.387 habitants repartits sobre una superfície de 65,12 km² (dels quals 1,55 km² corresponen a aigua). Limita al nord amb Liesveld i Zederik, a l'oest amb Graafstroom, a l'est amb Leerdam i al sud amb Hardinxveld-Giessendam, Gorinchem i Lingewaal (Gelderland).

## Centres de població

Arkel, Giessenburg, Giessen-Oudekerk, Hoogblokland, Hoornaar (ajuntament), Noordeloos i Schelluinen.

## Ajuntament

* PvdA 4 regidors
* VVD 3 regidors
* ChristenUnie 3 regidors
* CDA 3 regidors
* Gemeentebelangen 1 regidor
* SGP 1 regidor

## Enllaços externs

* www.giessenlanden.nl
# Giacomo Carissimi

Giacomo Carissimi (batejat 18 d'abril de 1605 - 12 de gener de 1674) va ser un compositor italià, dels més eminents dels començaments del Barroc i un dels principals representants de l'Escola Romana de música. A més a més de ser un dels compositors més prolífics de misses, motets i cantates, se li atribueix haver fixat les característiques definitòries de l'oratori llatí.

## Biografia

De la seva infantesa se sap que va néixer a Marino, a uns 25 km de Roma, i que va ser batejat el 18 d'abril de 1605. No se sap amb certesa els estudis que va seguir, però als vint anys va aconseguir el càrrec de mestre de capella a Assís, càrrec que va ocupar durant uns quants anys. El 1628, va tenir el mateix càrrec a l'església de San Apolinar del col·legi Germanicum a Roma, on va tindre entre altres deixebles en Johann C Kerll, i que hi romandre fins a l'any de la seva mort.
Va rebre diverses ofertes per treballar en llocs importants de Venècia i Viena, incloent una oferta per assumir substituir Claudio Monteverdi a Venècia, però va declinar les ofertes. Va tenir nombrosos alumnes, entre ells, Marc-Antoine Charpentier i Alessandro Scarlatti. El 1637 va ser ordenat sacerdot jesuïta.
Elegit el 1649 mestre de capella pontifical, va introduir en les esglésies l'acompanyament de la música instrumental, i va ser el primer que va fer servir la cantata per a temes religiosos. El 1656 va compondre l'oratori Jephte, segons Anna Cazurra al seu llibre Introducció a la música: de l'antiguitat als nostres dies, el primer on apareix una sexta napolitana. El mateix any va conèixer la reina Cristina de Suècia, que es trobava en l'exili, i va compondre nombroses obres profanes en el seu honor.
La majoria de les seves obres es coneixen per còpies; els manuscrits originals es van perdre o van ser destruïts després de la dissolució de l'ordre dels jesuïtes el 1773.

## Obra
### Oratoris llatins

* Historia de Jephte
* Judicium Salomonis
* Jonas
* Damnatorum lamentatio
* Balthazar
* Diluvium universale
* Ezechia
* Felicitas beatorum
* Historia divitis
* Historia Davidis et Jonathae
* Historia di Job
* Judicium Dei extremum
* Martyres
* Vir frugi et pater familias

### Oratoris italians

* Santissima vergine
* Daniele profeta

### Misses

* Missa in Sol Maggiore a 8 voci senza basso continuo (Kyrie, Gloria, Credo)
* Missa in Do Maggiore a 4 voci
* Missa "sciolto havean de l'alte sponde" a 5 voci e instrumenti
* Missa "L'homme armé" a 12 voci
* Missa ut queant laxis
* Missa a quinque et novem in Do Maggiore
* Missa a 3 voci e basso continuo
# Gegants del Poble Espanyol

Els Gegants del Poble Espanyol de Montjuïc, anomenats Marcel i Clara, són unes figures que representen els primers visitants d'aquest recinte, inaugurat l'any 1929 amb motiu de la Segona Exposició Internacional. Són ben plantats, elegants i porten un vestuari característic de la societat benestant de l'època.
La parella gegant es va construir el 1988 al taller imatger de Can Boter, a Tiana, per encàrrec de Poble Espanyol mateix, que volia unes figures pròpies que participessin en les festes que organitzava.
En Marcel i la Clara surten amb quatre gegantons, la Rosalia, en Feliu, la Paulina i l'Andreu, que representen les estacions de l'any. També els acompanya la gegantona de l'actriu catalana Mary Santpere, la Reina del Paral·lel. Tots plegats es deixen veure en actes i celebracions del recinte del Poble Espanyol i en cercaviles o trobades de fora quan hi són convidats.

## Referències

* 1 2 3 4 5 «Gegants del Poble Espanyol». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Gegants del Mundo Deportivo

En Jordi Blau i la Mercè Grana, coneguts popularment com els afeccionats, o genèricament gegants del Mundo Deportivo, neixen de la proposta del diari esportiu Mundo Deportivo de crear uns gegants que representin seguidors blaugrana per animar les festes del barcelonisme. Els noms, amb una referència clara al Barça, els triaren per votació popular els lectors del diari.
Els gegants són obra de l'escultor Ramon Aumedes, del taller Sarandaca, i s'estrenaren el 30 d'abril de 1998 a la plaça de Sant Jaume de Barcelona, amb motiu de la celebració per les copes que aconseguí el Futbol Club Barcelona aquella temporada. Per això porten cadascun una copa a la mà, ell la de Lliga i ella la del Rei. Així que es presentaren les figures, ja foren cedides a l'Associació de Gegants del Nou Camp, que les havia de gestionar, i s'afegien doncs a les figures de Joan Gamper i l'Avi del Barça. Els primers anys sortien assíduament a festes i celebracions barcelonistes i a les festes de la Mercè i de les Corts, districte d'on és originària la colla.
Avui en Jordi Blau i la Mercè Grana gairebé només participen en la trobada de gegants del barri, que es fa cada any durant les festes del Roser, la primera quinzena d'octubre. També de manera esporàdica es deixen veure en algunes activitats blaugrana.

## Referències

* 1 2 3 4 5 6 7 8 «Gegants del Mundo Deportivo». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Tovàrkovo

«Tovàrkovo» té aquests significats:
* Tovàrkovo (Tula), localitat de l'óblast de Tula, a Rússia
* Tovàrkovo (Vladímir), localitat de l'óblast de Vladímir, a Rússia
# Gentleman cambrioleur

Gentleman cambrioleur és una pel·lícula de curtmetratge francesa del 1958 dirigida per Louis Cuny. És el vuitè de la sèrie de curtmetratges coreogràfics rodats per Louis Cuny amb els Ballets de l'Étoile de Jean Laurent.

## Argument

Un atracador es compromet a robar les joies de la clienta d'un palau.

## Repartiment

* Tessa Beaumont
* Gérard Ohn
* Derek Mendel

## Premis

* 1958: Menció especial al Festival Internacional de Cinema de Sant Sebastià 1958

## Referències

* ↑ Gentleman cambrioleur a unifrance.org
* ↑ Premis Arxivat 2016-12-20 a Wayback Machine. al web del Festival
# Egoitz Rodríguez Olea

Egoitz Rodríguez Olea (Galdakao, 22 de novembre de 1978) és un director de cinema basc.
Va estudiar audiovisuals a la facultat de Ciències Socials i de la Informació en la Universitat del País Basc, i en els darrers anus de carrera va treballar com a becari de realització d'Euskal Telebista. El 2000 va començar a treballar a la productora audiovisual Baleuko SL, on comença a fer el seu primer documental sobre els bascos al Tercer Reich. fins que el 2003 va dirigir el seu llargmetratge d'animació Betizu izar artean (Betizu entre les estrelles), en el que va introduir-se en el món de l'animació en 3D. El seu següent llargmetratge d'animació Betizu eta urrezko zintzarria fou candidata al Goya a la millor pel·lícula d'animació als XXII Premis Goya. També va fer la sèrie d'animació Unibertsolariak.

## Filmografia

* 2002: Los esclavos vascos del III Reich (documental)
* 2003: Betizu izar artean
* 2006: Betizu eta Xangaduko misterioa
* 2007: Betizu eta urrezko zintzarria
* 2011: Zerutik sua dator! (documental)

## Referències

* ↑ Faxisten Bizkaiko bonbardaketez dokumentala egin du Egoitz Rodriguez Oleak, Berria, 16 de novembre de 2011
* ↑ Egoitz Rodriguezek gerra zibilean Bizkaian izan ziren faxisten bonbardaketei buruzko dokumentala aurkeztuko du Zinebin, Europa Press, 16 de novembre de 2011
* ↑ Egoitz Rodríguez Olea a Cinerama.es
* ↑ LaHiguera.net
* ↑ Goretti Rodriguez. «Egoitz Rodriguez: «Gizartea mintzo da dokumentalean»». Berria, 17-11-2011. Arxivat de l'original el 2015-10-06. [Consulta: 7 maig 2020].
# Edward Mounier Boxer

Edward Mounier Boxer (1822-1898) fou un inventor anglès.

## Biografia

Edward M. Boxer fou un coronel de l'Artilleria Reial.
* L'any 1855 va ser anomenat superintendent del Laboratori Reial de l'Arsenal Reial de Woolwich.
És conegut principalment per dues de les seves invencions:
* El "coet Boxer" (1865), un primitiu coet de dues etapes, utilitzat en el rescat marítim.
* El "pistó Boxer" (1866), molt popular per a cartutxos de percussió central.
Irònicament, els britànics van adoptar àmpliament el pistó Berdan, inventat per l'americà Hiram Berdan, mentre que el disseny del pistó Boxer era gairebé universal per als cartutxos nord-americans.

## Referències

* ↑ "Rocket and Rocket Launcher" Arxivat 2016-03-30 a Wayback Machine., "Rocket shed brochure"

## Vegeu també

* Coet
* Cartutx de percussió central
# Joaquín García Ribes (Treblinka)

Joaquim Garcia Ribes (Sumacàrcer, 1901 - Montcada i Reixac, 14 de gener de 1992) fou un valencià establert a Catalunya, supervivent dels camps de concentració nazis. Treballà com a corrector tipogràfic i redactor periodístic des de 1924, i el 1927 va marxar a Alemanya com a representant d'exportadors d'agres, on va fer un reportatge i va aprendre alemany. Després es va establir a Barcelona, on acompanyà Lluís Companys en la proclamació de la Segona República Espanyola el 14 d'abril de 1931 al balcó de l'Ajuntament de Barcelona.
Durant la Guerra Civil espanyola milità en el PSUC i va lluitar com a sergent de metralladores en l'Exèrcit Popular de la República. En acabar el conflicte es va establir a França, on el setembre de 1942 fou detingut pels nazis i deportat al camp de concentració de Treblinka. Allí va treballar com a fuster i juntament amb un company anomenat "El Maño" el març de 1943 va organitzar una fuga amb 20 presos més, però foren atrapats per les Schutzstaffel vora Poznań (a uns 500 kilòmetres del camp). Fou l'únic espanyol supervivent del camp de Treblinka. El 1955 es va traslladar a Montcada i Reixac, on fou nomenat fill predilecte el 1988. La seva mort va coincidir amb el judici de John Demjanjuk a Tel-Aviv, emigrat ucraïnès i resident a Cleveland (Estats Units) i acusat de ser el carceller de Treblinka "Ivan el Terrible". Garcia Ribes sempre va sostenir que l'autèntic "Ivan el Terrible" va morir en una revolta de presos el 2 d'agost de 1943 i que no podia ser Demanjanjuk.

## Referències

* ↑ Pons i Prades, Eduard. «Republicanos españoles en los campos de exterminio nazis» (en castellà).
* ↑ Ricard Ramos. «Treblinka, la necessitat de recordar». La veu de Montcada i Reixac, 01-06-2004. Arxivat de l'original el 2016-03-03. [Consulta: 1r octubre 2015].
* ↑ «"El controvertido mayo del 37" (escrit-relat d'en Joaquin García Ribes)». montcadapost.blogspot.com.es, 23-08-2008.
* ↑ «Joaquín García Ribes, superviviente del campo de Treblinka» (en castellà). El País, 17-01-1992. [Consulta: 6 abril 2012].
* ↑ «El español García Ribes niega ante el juez que Demjajuk sea 'lván el Terrible'» (en castellà). El País, 09-06-1987. [Consulta: 31 agost 2013].
# Xilinx

Xilinx, Inc. (NASDAQ: XLNX ) és la major empresa en recerca i desenvolupament de xips coneguts com a field-programmable gate arrays (FPGA).

## Història

Va ser fundada per Ross Freeman (l'inventor de les FPGA), Bernie Vonderscmitt (pioner del concepte de companyia fabless) i Jim Barnett el 1984 i amb base a Silicon Valley. L'any següent van desenvolupar la seva primera FPGA, el model XC2064. Avui en dia, la base resideix a San José, Califòrnia, mentre que a Europa es troben en Dublín, Irlanda i l'Àsia a Singapur.

## Tecnologia

En general hi ha 3 grans tipus de dispositius electrònics: de memòria, processadors i de lògica. Els dispositius de memòria emmagatzemen informació aleatòria (arxius, fulls de càlcul ...). Els processadors executen instruccions de programari per a executar una gran varietat de tasques (executar un programa de procés de dades o un videojoc).
Els dispositius de lògica provenen funcions específiques (comunicació entre dispositius i la resta de funcions que un sistema ha d'executar). Al seu torn, existeixen 2 tipus de categories de dispositius lògics: els fixos i els programables. Xilinx està en el negoci dels dispositius de lògica programable.
Xilinx desenvolupa FPGA i CPLD que són usats en nombroses aplicacions, com telecomunicacions, automoció, productes de consum, indústria militar i altres camps. Les famílies de dispositius de Xilinx són: glue logic (CoolRunner i CoolRunner II), baix cost (Spartan) i alt rendiment (Virtex).
Les famílies Virtex-II Pro, Virtex-4 i Virtex-5 són particularment interessants per als dissenyadors de system-on-a-chip (SoC) perquè poden incloure dos nuclis de l'IBM PowerPC 405.
Xilinx també crea nuclis IP ( IP Cores ) en llenguatges HDL per permetre als dissenyadors reduir els temps de desenvolupament. Aquests nuclis van des de funcions simples com comptador és a sistemes complexos com microcontroladors, un exemple d'això últim és el microprocessador Microblaze.

## Competidors

* Actel
* Altera
* Atmel
* Cypress
* Lattice Semiconductors
* Quicklogic

## Vegeu també

* VHDL

## Enllaços externs

* Xilinx - Lloc web oficial
* Història Arxivat 2009-05-05 a Wayback Machine.
# Pogonomys sylvestris

Pogonomys sylvestris és una espècie de mamífer rosegador de la família dels múrids. Viu a altituds d'entre 1.300 i 2.800 msnm a Indonèsia i Papua Nova Guinea. Es tracta d'un animal nocturn. Els seus hàbitats naturals són els boscos humits tropicals, tant primaris com pertorbats. Està amenaçat per la caça. El seu nom específic, sylvestris, significa 'silvestre' en llatí.

## Referències

* ↑ Leary, T. et al. Pogonomys sylvestris. UICN 2016. Llista Vermella d'espècies amenaçades de la UICN, edició 2016, consultada el 22 febrer 2018.
* ↑ Entrada «Pogonomys» d'Animalia (en anglès).
# Pont-Saint-Martin (Loira Atlàntic)

Pont-Saint-Martin (en bretó Pont-Marzhin) és un municipi francès, situat a la regió de país del Loira, al departament de Loira Atlàntic, que històricament ha format part de la Bretanya. L'any 2006 tenia 5.373 habitants. Limita amb els municipis de Bouguenais, Rezé, Les Sorinières, Le Bignon, La Chevrolière i Saint-Aignan-Grandlieu.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.932 | 2.134 | 2.690 | 3.320 | 3.835 | 4.754 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1943-1947 | Henri de la Robrie | |
| 1947-1965 | Joseph Beranger | |
| 1965-1977 | Joseph David | |
| 1977-1983 | Jean-Pierre Gardin | |
| 1983-1989 | Maurice Figureau | |
| 1989-2001 | Michel Goux | |
| 2001- | Yves François | Divers droite |

## Agermanaments

* Pont-Saint-Martin (Vall d'Aosta)
* Brockenhurst
# Seiridium cardinale

Seiridium cardinale, el principal patogen causant del xancre del xiprer, és un fong ascomicot que provoca antracnosi en arbres de la família de les cupressàcies, incloent totes les espècies del gènere Cupressus i a diverses dels gèneres Chamaecyparis, Cryptomeria, Cupressocyparis, Juniperus, Thuja i els híbrids d'aquests gèneres.
El fong penetra en l'hoste a través de les discontinuïtats de l'escorça, les branques i l'epidermis, en el cas dels arbres joves. L'avanç del fong depèn de l'agressivitat de la soca i de la sensibilitat de l'hoste. Les branques infectades, inicialment, presenten una taca indefinida de color marró-vermellós al voltant de la zona d'infecció, que posteriorment es va enfosquint degut a les necrosis corticals i la producció de resina defensiva per part de l'arbre. És habitual que aquesta malaltia acabi comportant la mort de l'arbre.
Identificat primerament a Califòrnia l'any 1929, aquest patogen s'ha estès amb facilitat i durant les últimes dècades ha estat destruint boscos, vivers i exemplars ornamentals de les cupressàcies esmentades arreu del món. La incidència d'aquesta malaltia pot arribar a ser molt alta, especialment al mediterrani. Als anys 80 es va detectar incidències d'entre el 70 i el 90% en algunes zones d'Itàlia i Grècia, respectivament. Es creu que no és un fong anemòfil, sinó que la seva dispersió va a càrrec d'insectes vectors, com l'escolití Phloeosinus aubei, l'hemípter Orsillus maculatus o l'himenòpter Megastigmus watchli.
L'epítet "cardinale" probablement fa referència al color porpra de la fusta afectada pel fong, que recorda al color del vestit dels cardenals.

## Referències

* ↑ «Catalogue of life» (en anglès). [Consulta: 30 octubre 2011].
* ↑ «Notas sobre el cáncer del ciprés (Seiridium cardinale (Wag.) Sutt. et Gibs.)» (en castellà).
* ↑ GRASSO, V., 1951: A new pathogen of Cupressus macrocarpa. Italia Foréstale a Montana, 6: 62-65.(anglès)
* ↑ INTINI, M., i PANCONESI, A. 1976: Alcuni aspetti della biología del Coryneum cardinale Wag. in Toscana. Annali Ace. It. Sci. For., 25: 1-25 (italià)
* 1 2 «Cypres Canker». lant Protection Institute, National Research Council (CNR), Florence, Italy, 2013. Arxivat de l'original el 2020-03-21. [Consulta: 7 març 2021].(anglès)
* ↑ Marco Covassi, Marcello Intini, Alberto Panconesi Osservazioni preliminari sui raporti fra Coryneum Cardinale Wag. E Phloeosinus aubei Perr. In toscana Redia, vol. LVI, 1975, pp. 159-166 (italià)
* ↑ Battisti A, Roques A, Colombari F, Frigimelica G, Guido M: Efficient transmission of an introduced pathogen via an ancient insect-fungus association. Naturwissenschaften. 1999 Oct; 86(10):479-83
* ↑ GRANITI, A. 1998: Cypress Canker: A Pandemic in Progress. Annual Review in Phytopathology, 36. 91-114 (anglès)
# Ponç II d'Empúries

Ponç II d'Empúries o Ponç Hug I d'Empúries (ca. 1070 - 1154) fou comte d'Empúries de 1116 fins a la seva mort el 1154. Era el fill d'Hug II d'Empúries i de Sança d'Urgell, heretà el comtat d'Empúries a la mort del seu pare el 1116.
El 1121 renovà els pactes d'ajuda mútua amb Gausfred III de Rosselló, però el comte de Barcelona Ramon Berenguer III l'obligà a trencar-lo i a fer-se vassall seu. Va tenir moltes rivalitats polítiques amb el seu parent Berenguer Renard de Peralada, i també volgué apropiar-se dels delmes i drets dels bisbes de Girona sobre l'església de Castelló d'Empúries. En aquest període entrà al comtat de Besalú i s'apoderà de Llers i Navata. El 1128, però, el comte de Barcelona el comminà a restituir-ho tot.
El 1130 tornà a realitzar un pacte amb Gausfred III, el qual preveia la successió mútua en el comtat que restés vacant. El 1134 participà en les reunions de Pau i treva de Déu realitzades a Lleida. El nou comte de Barcelona, Ramon Berenguer IV li feu jurar fidelitat de nou el 1138. És probable que viatgés amb aquest fins a Almeria el 1147 i participés en la conquesta de Lleida el 1149. El 1147 s'enfrontà a Jofre (I) de Rocabertí i a Gausfred III per la possessió del castell de Requesens.
Del seu matrimoni amb Brunesilda (també escrit Brunisenda) en nasqué el seu hereu, Hug III d'Empúries.

## Referències

* ↑ «Ponç II d'Empúries». Gran Enciclopèdia Catalana. Barcelona: Grup Enciclopèdia Catalana.
# Sidi Ahmed Ou Abdallah

Sidi Ahmed Ou Abdallah (àrab سيدي أحمد أو عبد الله) és una comuna rural de la província de Taroudant de la regió de Souss-Massa. Segons el cens de 2014 tenia una població total de 3.833 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sidi Abderrazak

Sidi Abderrazak (en àrab سيدي عبد الرزاق, Sīdī ʿAbd ar-Razzāq; en amazic ⵙⵉⴷⵉ ⵄⴱⴷⵕⵕⵣⵣⴰⵇ) és una comuna rural de la província de Khémisset, a la regió de Rabat-Salé-Kenitra, al Marroc. Segons el cens de 2014 tenia una població total de 13.464 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].